# data[].attributes.headline
ΟΙ ΠΙΣΤΟΙΠΟΙΗΜΕΝΟΙ ΑΝΑΝΗΠΤΕΣ

# data[].attributes.subject
ΟΙ ΠΙΣΤΟΙΠΟΙΗΜΕΝΟΙ ΑΝΑΝΗΠΤΕΣ

# data[].attributes.body
"Δεν αρκεί να βάζεις στόχους", είπε ο Einstein, "χρειάζεται να ξέρεις και σημάδι". Εμείς κάναμε πράξη τα σοφά του λόγια και δεν μείναμε μόνο στο όραμα αλλά εργαστήκαμε σκληρά, με πρόγραμμα, επιστημονικότητα και έχοντας δίπλα μας σπουδαίους συνεργάτες. Μετά από μια ολόκληρη σχολική χρονιά, τότε που ο στόχος μας για την απόκτηση του απινιδωτή και την πιστοποίηση ανανηπτών φαινόταν μακρινό όνειρο, φτάσαμε στην επίτευξη των στόχων, στην πραγματοποίηση των ονείρων, στην υλοποίηση του οράματος. Ο στόχος ζωής έγινε δώρο ζωής για την κοινότητα του Ταυρωνίτη και σήμερα πραγματοποιήθηκε το 6ωρο σεμινάριο Πιστοποιημένου Ανανήπτη για όσους έδειξαν ενδιαφέρον. Ο Ερυθρός Σταυρός ανταποκρίθηκε και πάλι στο κάλεσμά μας και ο Στέφανος Καπής με την ομάδα του μας μετέδωσαν όλες τις απαραίτητες γνώσεις.

Ξεκινήσαμε από την διαχείριση κατάστασης έκτακτης ανάγκης και την εξακρίβωση της κατάστασης του θύματος. Ψυχραιμία και ανασύνταξη αισθήσεων (βλέπω, ακούω, αισθάνομαι) για να εκτιμήσουμε την κατάσταση αφού πρώτα διασφαλίσουμε την προσωπική μας προστασία.
Θέση ανάνηψης-ασφαλείας-ανακούφισης για ενήλικες και βρέφη. Κινήσεις ήρεμες, γρήγορες και ακριβείς για να ανακουφίσουμε και να βοηθήσουμε.
Πρωτόκολλο πνιγμονής για ενήλικες και βρέφη. Διαφορετική αντιμετώπιση και συγκεκριμένα στάδια που χρειάζεται να τηρηθούν με τη σωστή σειρά.
Καρδιοαναπνευστική αναζωογόνηση σε θύμα χωρίς αναπνοή μέχρι να επανέλθει ή να γίνει χρήση απινιδωτή ή να καταφθάσει η εξειδικευμένη βοήθεια του ασθενοφόρου.
Φυσικά η χρήση απινιδωτή δεν ενδείκνυται μόνο για πιστοποιημένους χρήστες αλλά για κάθε έναν που θα χρειαστεί να βοηθήσει τον συνάνθρωπό του αν τον βρει χωρίς αναπνοή.
Η αναπνοή είναι ζωή, ήταν τα πρώτα λόγια του αρχηγού τον Σαμαρειτών, Στέφανου Καπή.... κι εμείς πιο συμβολικά θα απαντήσουμε ότι ο ίδιος και η ομάδα του αποτελούν "αναπνοή" στην ασφυκτική αδιαφορία της εποχής... Χωρίς την ακούραστη βοήθεια του Ερυθρού Σταυρού, την άμεση ανταπόκριση με χαμόγελο και υπευθυνότητα, τίποτα δεν θα είχαμε καταφέρει! Σας ευχαριστούμε που μας διδάσκετε την αξία του ανθρωπισμού!

# data[].attributes.headline
Ο ΣΤΌΧΟΣ ΕΠΕΤΕΥΧΘΗ-ΔΩΡΟ ΖΩΗΣ

# data[].attributes.subject
Ο ΣΤΌΧΟΣ ΕΠΕΤΕΥΧΘΗ-ΔΩΡΟ ΖΩΗΣ

# data[].attributes.body
Ο απινιδωτής και τα συνοδευτικά του παραδόθηκαν στον πρόεδρο του χωριού κατά την τελική γιορτή λήξης του σχολείου! Είμαστε τόσο χαρούμενοι που καταφέραμε να στελεχώσουμε την κοινότητα του Ταυρωνίτη με αυτό το σπουδαίο μηχάνημα που μπορεί να σώσει ζωές! Ευχαριστούμε όλους όσοι συνέβαλαν σε αυτό!

# data[].attributes.headline
ΕΡΓΑΣΤΗΡΙ ΔΕΞΙΟΤΗΤΩΝ

# data[].attributes.subject
ΕΡΓΑΣΤΗΡΙ ΔΕΞΙΟΤΗΤΩΝ

# data[].attributes.body
Ολοκληρώθηκε το 1ο Εργαστήριο Δεξιοτήτων ως προς το περιεχόμενό του... Ως προς τη στοχοθεσία του παραμένει ενεργό έως το τέλος της σχολικής χρονιάς. Ένα τέλος που θα σημάνει μια μεγάλη αρχή για την ευαισθητοποίηση της τοπικής κοινότητας σχετικά με την πρόληψη.

# data[].attributes.headline
Ο ΕΛΛΗΝΙΚΟΣ ΕΡΥΘΡΟΣ ΣΤΑΥΡΟΣ ΚΟΝΤΑ ΜΑΣ

# data[].attributes.subject
Ο ΕΛΛΗΝΙΚΟΣ ΕΡΥΘΡΟΣ ΣΤΑΥΡΟΣ ΚΟΝΤΑ ΜΑΣ

# data[].attributes.body
Το εργαστήριο δεξιοτήτων με τίτλο "Στόχος Ζωής" φτάνει στο τέλος του και η επιμόρφωση σε γονείς και μαθητές από τον Ερυθρό Σταυρό αποτελεί την καλύτερη επισφράγισή του.

Φυσικά πριν από αυτή τη δράση εμείς οργανωθήκαμε φτιάχνοντας μπλουζάκια με το λογότυπο της προσπάθειάς μας.

Δεν παραλείψαμε τα δωράκια για τους καλεσμένους μας, φτιαγμένα από τα χεράκια μας!
Η υποδοχή των Σαμαρειτών-Διασωστών του τμήματος Κισσάμου ήταν θερμότατη! Χαμόγελα, καλοσωρίσματα και ένα γλυκό κέρασμα με στόχο πάντα την καρδιά...
Η συζήτηση περιείχε αρκετές πληροφορίες και απαντήσεις σε ερωτήματα με το κυριότερο: Ποιο είναι το έργο των διασωστών; Να μας βοηθήσουν σε οποιαδήποτε δύσκολη κατάσταση βρεθούμε... και θα το κάνουν με κάθε τρόπο γιατί έχουν εκπαιδευτεί γι' αυτό το σκοπό και επιπλέον λειτουργούν με γνώμονα την ενσυναίσθηση και σκοπό να προστατεύσουν τον συνάνθρωπο... και όλα αυτά εντελώς ΕΘΕΛΟΝΤΙΚΑ, κάτι που εξυψώνει το έργο τους!
Τα σπουδαιότερα που θα μείνουν από αυτή την επίσκεψη στους μαθητές μας είναι ότι οι πρώτες βοήθειες ξεκινούν από την αλυσίδα της ομάδας... αν κάποιος πέσει θα τον σηκώσουμε και πριν από όλα θα τον στηρίξουμε ηθικά με μια μεγάλη και αληθινή αγκαλιά! Πραγματικά και ουσιαστικά μαθήματα ζωής...
Εμείς το λιγότερο που μπορούμε να κάνουμε είναι να ανταποδώσουμε την σπουδαία αυτή εμπειρία με μικρά αναμνηστικά δωράκια.
Ακολούθησε επιμόρφωση στους γονείς με πληροφορίες πρώτων βοηθειών (βήματα ενεργειών σε καταστάσεις εκτάκτων αναγκών κατά περίπτωση, όπως πνιγμονή, καρδιοανανπευστική αναζωογόνηση, θέση ανάνηψης) και επεξηγήσεις σε ερωτήματα και απορίες.
Σε ανθρώπους που προσφέρουν τις γνώσεις και τις εμπειρίες τους ΕΘΕΛΟΝΤΙΚΑ τα ευχαριστώ δεν αρκούν... Εμείς θα πούμε εις το επανιδείν γιατί έχουμε και συνέχεια και ελπίζουμε η φλόγα της εθελοντικής σας προσφοράς να λάμψει σε πολλές ακόμα καρδιές γιατί γέμισε με φως  τις δικές μας... O αρχηγός του τμήματος Εθελοντών-Διασωστών-Σαμαρειτών, Στέφανος Καπής, στόχευσε πραγματικά στις καρδιές μεγάλων και μικρών και έκανε το Στόχος Ζωής μας (την αγορά απινιδωτή) να μοιάζει πιο κοντινός. Ευχαριστούμε θερμά όλα τα μέλη που μας έκαναν την τιμή να παραβρεθούν στο σχολείο μας!

# data[].attributes.headline
Κουτί Πρώτων Βοηθειών 

# data[].attributes.subject
Κουτί Πρώτων Βοηθειών 

# data[].attributes.body
Οι κυρίες στο σχολείο μας έπαθαν κάποια μικροατυχήματα. Τα είδαμε στο βιντεάκι που μας παρουσίασαν. Πώς όμως μπορούμε να τις βοηθήσουμε;; Μα με το κουτί πρώτων βοηθειών φυσικά!! Και πώς το ξέρουμε; Μα πάνω στο πρώτο κομμάτι της ραγισμένης καρδιάς της γιγάντιας Γης μας υπάρχει ένα τραυματισμένο αρκουδάκι και ένα κουτί πρώτων βοηθειών....αυτό μας έδωσε την ιδέα!! Αφού βρήκαμε το κουτί πρώτων βοηθειών του σχολείου μας, εξερευνήσαμε τι υπάρχει μέσα σε αυτό και τσεκάραμε από την λίστα αν υπάρχουν όλα όσα πρέπει να βρίσκονται μέσα στο κουτί πρώτων βοηθειών ενός σχολείου. Στο τέλος φτιάξαμε ο καθένας το δικό του βαλιτσάκι με όλα τα απαραίτητα. Όταν στο διάλειμμα ένα παιδάκι χτύπησε μπορέσαμε να του προσφέρουμε τις πρώτες βοήθειες. Δημιουργήσαμε και μια γωνιά στο σχολείο μας για να μπορούμε να φροντίζουμε οποιονδήποτε μικροτραυματισμό...

# data[].attributes.headline
Μικροί γιατροί εν δράση

# data[].attributes.subject
Μικροί γιατροί εν δράση

# data[].attributes.body
Το Εργαστήριο Δεξιοτήτων "Στόχος Ζωής" ολοκληρώθηκε με ένα παιχνίδι. Μια ανάμνηση, μερικά άχρηστα υλικά και πολλή φαντασία και δημιουργήσαμε την δική μας γιγάντια εκδοχή του γνωστού επιτραπέζιου παιχνιδιού "Μικροί Γιατροί". Με μια μεγάλη αυτοσχέδια τσιμπίδα και πολλή υπομονή και συγκέντρωση μεταμοσχεύσαμε διάφορα όργανα στον ασθενή μας, προσέχοντας να διαλέξουμε σωστά! Μην καταλήξει με ένα σύννεφο στη θέση του λεπτού εντέρου ή με ένα λουλούδι στηη θέση του στομάχου ή ακόμη χειρότερα με μια ψεύτικη καρδιά στη θέση της αληθινής! Ευτυχώς είχαμε κάνει πολλή εξάσκηση και ο ασθενής μας σώθηκε!!!

# data[].attributes.attachment_link.title
Σχέδιο χωρίς τίτλο

# data[].attributes.headline
ΑΤΥΧΗΜΑΤΑ ΣΥΜΒΑΙΝΟΥΝ ΣΕ ΟΛΟΥΣ

# data[].attributes.subject
ΑΤΥΧΗΜΑΤΑ ΣΥΜΒΑΙΝΟΥΝ ΣΕ ΟΛΟΥΣ

# data[].attributes.body
Ατυχήματα παθαίνουν και τα κουκλάκια μας κι εμείς σπεύσαμε να τα βοηθήσουμε! Έτσι επαναλάβαμε αρκετές φορές την αναγκαιότητα ύπαρξης του κουτιού πρώτων βοηθειών.

# data[].attributes.attachment_link.title
βαλιτσακι πρωτων βοηθειω

# data[].attributes.headline
ΟΙ ΚΥΡΙΕΣ ΠΑΘΑΙΝΟΥΝ ΑΤΥΧΗΜΑΤΑ

# data[].attributes.subject
ΟΙ ΚΥΡΙΕΣ ΠΑΘΑΙΝΟΥΝ ΑΤΥΧΗΜΑΤΑ

# data[].attributes.body
Μικροατυχήματα στο σχολείο και ειδικότερα στις κυρίες μας! Ένα βίντεο με τις αληθινές περιπέτειες των νηπιαγωγών που καθήλωσε τους μαθητές μας και αποτέλεσε την αφορμή για διερεύνηση των πρώτων βοηθειών!

# data[].attributes.attachment_link.title
μικροατυχήματα στο σχολειο

# data[].attributes.headline
ΤΟ ΣΩΜΑ- ΕΝΑ ΤΑΞΙΔΙ

# data[].attributes.subject
ΤΟ ΣΩΜΑ- ΕΝΑ ΤΑΞΙΔΙ

# data[].attributes.body
Το σώμα μας εσωτερικά είναι ένα ταξίδι στη μαγεία της φύσης.... συστήματα και μηχανισμοί που εντυπωσιάζουν με τις ικανότητές τους... Πόσα κρύβουμε μέσα μας...

# data[].attributes.attachment_link.title
σωμα εσωτερικα

# data[].attributes.headline
ΤΩΡΑ ΞΕΡΟΥΜΕ

# data[].attributes.subject
ΤΩΡΑ ΞΕΡΟΥΜΕ

# data[].attributes.body
Όλο και κάποιος θα χτυπήσει ειδικά κατά την ώρα του διαλείμματος! Η γνώση όμως είναι δύναμη! Τώρα ξέρουμε πώς θα δράσουμε γρήγορα και αποτελεσματικά!

# data[].attributes.attachment_link.title
φροντιδα ατυχηματος

# data[].attributes.headline
ΕΡΓΑΣΤΗΡΙΑ ΓΟΝΕΩΝ

# data[].attributes.subject
ΕΡΓΑΣΤΗΡΙΑ ΓΟΝΕΩΝ

# data[].attributes.body
Μαζί με τους υπέροχους γονείς του σχολείου μας δημιουργήσαμε τα ημερολόγια, τα έσοδα των οποίων θα διατεθούν για την αγορά του απινιδωτή.

# data[].attributes.attachment_link.title
εργαστηρια γονεων

# data[].attributes.headline
Επιχείρηση απινιδωτής! Ημερολόγια γιορτινά🌠

# data[].attributes.subject
Επιχείρηση απινιδωτής! Ημερολόγια γιορτινά🌠

# data[].attributes.body
Η προσπάθεια συνεχίζεται γιατί πιστεύουμε σε αυτήν...

"Πίστεψε ότι μπορείς και έχεις κάνει ήδη τον μισό δρόμο" Θ. Ρούζβελτ

Ημερολόγια γιορτινά

από χεράκια μεγάλα και μικρά

στόχο βάλαμε ΖΩΗΣ

τα έσοδα να γίνουν ΑΠΙΝΙΔΩΤΗΣ

# data[].attributes.headline
Χειροποίητα ημερολόγια για ιερό σκοπό             με ζεστά χαμόγελα και μόνο 3 ευρώ ❤️ 

# data[].attributes.subject
Χειροποίητα ημερολόγια για ιερό σκοπό             με ζεστά χαμόγελα και μόνο 3 ευρώ ❤️ 

# data[].attributes.body
"Ημερολόγια φθινοπωρινά από χεράκια μεγάλα και μικρά

στόχο βάλαμε ΖΩΗΣ τα έσοδα να γίνουν ΑΠΙΝΙΔΩΤΗΣ"

Τα φθινοπωρινά μας ημερολόγια έχουν συμβολικό χαρακτήρα, είναι ηλιοπαγίδες καθώς ο ήλιος αποτελεί πηγή ζωής και τα έσοδα θα διατεθούν για την απόκτηση απινιδωτή στη σχολική και ευρύτερη κοινότητα του Ταυρωνίτη.

# data[].attributes.headline
ΟΡΓΑΝΟΥΛΗΔΕΣ

# data[].attributes.subject
ΟΡΓΑΝΟΥΛΗΔΕΣ

# data[].attributes.body
1/11: Πανελλήνια Ημέρα δωρεάς ιστών και οργάνων και οι οργανούληδες (Συνεργασία Ιδρύματος Ωνάση με Εθνικό Οργανισμό Μεταμοσχεύσεων και Ωνάσειο Καρδιοχειρουργικό Κέντρο) ήρθαν στην παρέα μας να μας αποδείξουν ότι υπάρχουν πολλοί τρόποι να σώσουμε μια ζωή...

# data[].attributes.attachment_link.title
οργανουληδες

# data[].attributes.headline
ΑΠΟΤΑΜΙΕΥΣΕ ΖΩΗ

# data[].attributes.subject
ΑΠΟΤΑΜΙΕΥΣΕ ΖΩΗ

# data[].attributes.body
31/10: Παγκόσμια ημέρα αποταμίευσης. Εμείς είδαμε μια άλλη οπτική της αποταμίευσης... την αποταμίευση ζωής και προσφοράς. Δώσε αίμα, γίνε εθελοντής αιμοδότης και η αποταμίευση θα έχει σημασία ζωτική! Τα παιδιά τα είπαν όλα ΕΔΩ. Σκανάρετε το QRCODE για να ενημερωθείτε από παιδικές ψυχές...

# data[].attributes.attachment_link.title
εθελοντικη αιμοδοσια